Dāniels Alfredsons
Dāniels Alfredsons (zviedru: Daniel Alfredsson; dzimis 1972. gada 11. decembrī) ir bijušais zviedru hokejists, malējais uzbrucējs. Savas karjeras laikā 17 sezonas aizvadījis Nacionālās hokeja līgas kluba Otavas "Senators" sastāvā, ilgus gadus pildot arī tās kapteiņa pienākumus. Kopumā 1178 NHL aizvadītajās spēlēs Alfredsons atzīmējās ar 1104 rezultativitātes punktiem. Zviedrijas hokeja izlases sastāvā kļuvis par 2006. gada Olimpisko čempionu.